नेत्रहीन का सुनार पर आरोप 23 की जगह 21 कैरेट दिया सोना
जयभीमटाइगर फोर्स ने नेत्रहीन व्यक्ति योगिंद्र सिंह को शहर के सुनार द्वारा 23 कैरेट की जगह 21 कैरेट गहने देने के आरोप लगाए है। फोर्स ने पुलिस प्रशासन से सुनार के खिलाफ कारवाई करने की मांग की है और कारवाई करने पर 12 मार्च को सड़क पर जाम लगाने की चेतावनी दी है। नेत्रहीन योगिंद्र सिंह ने एसएसपी को इस बाबत शिकायत भी दी है।
सोमवार को जय भीम टायगर फोर्स के सदस्यों ने नेत्रहीन व्यक्ति योगिंद्र सिंह को साथ लेकर प्रैस कान्फ्रैंस की। इसमें संगठन नेत्रहीन योगिंद्र सिंह ने कहा कि वह मूल रूप से ब्रह्मपुर का रहने वाला है और आजकल गाजियाबाद में रह रहा है। उसने 21-10-13 12-08-14 को कुछ गहने शहर में सुनार की दुकान से बनाए। इसमें उसने 21-10-13 को करीब चार तोले के गहने लिए। जिसके उसने 1,13,475 रुपए दिए। फिर उसने 12-05-14 को 15075 रुपए की अंगूठी बनवाई। योगिंद्र सिंह ने कहा कि उक्त सुनार ने उससे 23 कैरेट सोने के पैसे लिए पर जब उसे शक हुआ तो उसने गहनों की जांच करवाई तो पता चला कि गहने 21 कैरेट के हैं। जब उसने सुनार से गहने वापस करके पैसे देने की मांग की तो उसने उन्हें धमकाया और उसके खिलाफ पुलिस में झूठी शिकायत कर दी।
वहीं इस बारे में सुनार राम पाल वर्मा का कहना है कि योगिंदर सिंह और उसका परिवार उस पर झूठे आरोप लगा रहे हैं। उन्होंने पिछले गहनों के पैसे देने थे। जब उसने पैसे मांगे तो उन्होंने मनघड़ंत आरोप लगाए। मैंने इनकी शिकायत पुलिस को दे दी। बाकी एसएसपी के पास भी शिकायत करूगा। वहीं, थाना प्रभारी राज पाल गिल ने कहा के मैं रविवार को छु्ट्टी पर था। बाकी मुझे किसी का आज फोन आया था। मैंने उनसे कहा के थाने में आकर बात करो। बाकी मुझे मामले की कोई जानकारी नहीं है।मामले की जांच कर रहे एएसआई विजय कुमार ने कहा के आज दोनों पार्टियों को एसएचओ से मिलाने के लिए बुलाया था और पुलिस मामले की जांच कर रही है।
hin_Deva hin_Deva hin_Deva hin_Deva